**Mini****stru kabineta noteikumu projekta „Noteikumi par darbības programmas „Cilvēkresursi un nodarbinātība” papildinājuma 1.1.1.2.aktivitātes „Cilvēkresursu piesaiste zinātnei” otro projektu iesniegumu atlases kārtu” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Noteikumi par darbības programmas „Cilvēkresursi un nodarbinātība” papildinājuma 1.1.1.2.aktivitātes „Cilvēkresursu piesaiste zinātnei” otro projektu iesniegumu atlases kārtu” (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu un Ministru kabineta 2012.gada 8.maija sēdes protokollēmumu (prot. Nr.25 26.§) „Informatīvais ziņojums „Valsts budžeta virssaistību iespējas Eiropas Savienības struktūrfondu un Kohēzijas fonda 2007.-2013.gada plānošanas perioda aktivitātēs”” (turpmāk – MK protokollēmums). |
| 2. | Pašreizējā situācija un problēmas | Ministru kabineta noteikumu projekts izstrādāts, lai nodrošinātu MK protokollēmuma 2.punktā un 3.2.apakšpunktā noteiktā uzdevuma izpildi.  Kopējais aktivitātes otrai kārtai pieejamais finansējums ir 5 342 845 lati, ko veido Eiropas Sociālā fonda līdzfinansējums 5 207 423 latu apmērā, nacionālais publiskais finansējums 109 067 latu apmērā un privātais finansējums 26 355 latu apmērā.  Aktivitātes otrai kārtai pieejamais saistību apjoms, kas pārsniedz pieejamo kopējo attiecināmo finansējumu, ir 4 463 146 lati, tai skaitā Eiropas Sociālā fonda finansējums 3 860 175 lati.  Finansējums nepieciešams, lai nodrošinātu 1.1.1.2.aktivitātes atbalsta turpināšanu pēc 2012.gada, īstenojot otro atlases kārtu, jo pirmās kārtas projekti noslēgsies 2012.gada beigās. Tā kā tuvākajos 3 gados Latvijā doktora zinātnisko grādu iegūs līdz 860 personām, ir nepieciešams arī pēc 2012.gada nodrošināt Eiropas Sociālā fonda atbalstu darba vietu izveidei jaunajiem zinātniekiem, kā arī veicināt speciālistu atgriešanos, kas pašlaik strādā vai studē doktorantūrā ārvalstu augstskolās un zinātniskajos institūtos. Esošajā ekonomiskajā situācijā, kad būtiski samazinājies zinātnei un pētniecībai pieejamais finansējums (gan valsts budžeta, gan privātais, gan citi pašu ieņēmumi), ES fondi ir galvenais instruments pētniecības projektu īstenošanai, kā arī jauno zinātnieku piesaistei un darba vietu izveidei zinātnē. Nenodrošinot darba vietas jaunajiem zinātniekiem, pastāv risks, ka daļa spējīgāko jauno speciālistu pamet Latviju.  Pamatojoties uz pirmās projektu iesniegumu atlases kārtas pieredzi, Izglītības un zinātnes ministrija ierosina noteikumu projektā iekļaut normas, kas otrajā atlases kārtā sekmē efektīvu papildu cilvēkresursu piesaisti zinātnei un novērš dubultā finansējuma risku aktivitātes ietvaros, tai skaitā:  1. viena persona - jaunais zinātnieks, doktorants un re-emigrējušais zinātnieks – var tikt nodarbināta ne vairāk kā vienā projektā;  2. zinātniskajā grupā var iesaistīt tādus jaunos zinātniekus, doktorantus un re-emigrējušos zinātniekus, kas nav saņēmuši atbalstu aktivitātes pirmās atlases kārtas ietvaros;  3. finansējuma saņēmējs nodrošina vismaz vienas darba vietas saglabāšanu vienam zinātniskajā grupā piesaistītam zinātniskajam darbiniekam PLE izteiksmē vismaz divus gadus pēc projekta īstenošanas beigām;  4. atbildīgā iestāde nodrošina projektu iesniegumu atlasi un vērtēšanu;  5. projekta iesniedzējs var būt valsts zinātniskā institūcija – valsts zinātniskais institūts (atvasināta publiska persona), valsts augstskola vai valsts augstskolas zinātniskais institūts (publiska aģentūra), no projekta iesniedzēju loka izslēdzot augstskolas zinātnisko institūtu – augstskolas struktūrvienību.  Aktivitātes otrās atlases kārtas projektu iesniegumu vērtēšanas kritēriji ir apstiprināti Eiropas Savienības struktūrfondu un Kohēzijas fonda Uzraudzības komitejas 2012.gada 31.maija sēdē (protokols Nr.P-2012/UK/1, 12.§) un iekļauti noteikumu projekta 5.pielikumā.  Aktivitātes pirmo atlases kārtu īsteno saskaņā ar Ministru kabineta 2008.gada 2.septembra noteikumiem Nr.703 „Noteikumi par darbības programmas „Cilvēkresursi un nodarbinātība” papildinājuma 1.1.1.2.aktivitāti „Cilvēkresursu piesaiste zinātnei”” (turpmāk – noteikumi Nr.703). Ņemot vērā to, ka aktivitātes pirmās un otrās atlases kārtas īstenošanai ir plānots piemērot atšķirīgus ieviešanas nosacījumus, tai skaitā ņemot vērā ierobežotos finanšu resursus otrajai kārtai, ir izstrādāts jauns noteikumu projekts, kas nosaka aktivitātes otrās atlases kārtas īstenošanas kārtību. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar |
| 4. | Tiesiskā regulējuma mērķis un būtība | Noteikumu projekts nosaka kārtību, kādā īsteno 1.1.1.2.aktivitātes otro projektu iesniegumu atlases kārtu, prasības projekta iesnieguma iesniedzējam un sadarbības partnerim, projekta iesnieguma vērtēšanas kritērijus, atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu.  Noteikumu projektā regulētās 1.1.1.2.aktivitātes otrās projektu iesniegumu atlases kārtas mērķis ir veicināt papildu cilvēkresursu piesaisti zinātnei, veidojot jaunas zinātniskās grupas, kuras zinātniskajam un pētnieciskajam darbam piesaista jaunos zinātniekus, ārvalstu zinātniekus un zinātniekus, kuri atgriežas darbā Latvijā.  1.1.1.2.aktivitātes otrās projektu iesniegumu atlases kārtas mērķi sasniedz, īstenojot noteikumu projekta 12.punktā minētās darbības un veicinot šāda iznākuma rādītāja sasniegšanu – aktivitātes ietvaros papildus zinātnei piesaistīti un atbalstīti 1000 zinātniskie darbinieki pilna laika ekvivalenta izteiksmē (turpmāk – PLE izteiksmē).  Projekta iesniedzējs var būt valsts zinātniskā institūcija – valsts zinātniskais institūts (atvasināta publiska persona), valsts augstskola vai valsts augstskolas zinātniskais institūts (publiska aģentūra).  1.1.1.2.aktivitātes otrās projektu iesniegumu atlases kārtai pieejamais finansējums ir 5 342 845 lati un pieejamais saistību apjoms, kas pārsniedz pieejamo kopējo attiecināmo finansējumu, ir 4 463 146 lati.  Atbilstoši Ministru kabineta 2012.gada 8.maija sēdes protokollēmumam (prot. Nr.25 26.§) noteikumu projektā iekļauta norma, kas nosaka, ka: finansējuma saņēmējs atbalstāmo darbību īstenošanu un iepirkumu veikšanu uzsāk ne vēlāk kā pirmajā ceturksnī pēc līguma vai vienošanās noslēgšanas, maksājumu veikšanu atbalstāmo darbību un attiecināmo izdevumu ietvaros uzsāk pirmajā pusgadā pēc līguma vai vienošanās noslēgšanas. |
| 5. | Projekta izstrādē iesaistītās institūcijas | Izglītības un zinātnes ministrija, Latvijas Zinātnes padome, Valsts zinātnisko institūtu asociācija, Latvijas Jauno zinātnieku apvienība. |
| 6. | Iemesli, kādēļ netika nodrošināta sabiedrības līdzdalība | Noteikumu projekts neierobežo sabiedrības pārstāvju tiesības. |
| 7. | Cita informācija | Atbildīgā iestāde un sadarbības iestāde savas kompetences ietvaros nodrošinās ar projekta īstenošanu saistītās pamatinformācijas ievietošanu vienotajā pētījumu un publikāciju datubāzē mēneša laikā pēc tam, kad 2.1.1.3.2.apakšaktivitātes „Informācijas tehnoloģiju infrastruktūras un informācijas sistēmu uzlabošana zinātniskajai darbībai” ietvaros tiks izveidota minētā datubāze un sadarbības iestāde projekta izmaksas būs atzinusi par attiecināmām. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Zinātnisko institūciju reģistrā reģistrētas valsts zinātniskās institūcijas – valsts zinātniskais institūts (atvasināta publiska persona, valsts aģentūra), valsts augstskola vai valsts augstskolas zinātniskais institūts (publiska aģentūra), zinātnē nodarbinātie darbinieki.  Minētās mērķgrupas aptuvenais īpatsvars ir 26% no Zinātnisko institūciju reģistrā reģistrēto zinātnisko institūciju skaita. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar |
| 3. | Tiesiskā regulējuma finansiālā ietekme | Noteikumu projektam ir pozitīva ietekme gan uz projekta iesniedzēju (valsts zinātnisko institūciju), jo tiek nodrošināta iespēja saņemt Eiropas Sociālā fonda atbalstu jaunu zinātnisko grupu izveidei un pētniecības īstenošanai, lai sekmētu jaunu produktu vai tehnoloģiju izstrādi, kas tiešā veidā veicina Latvijas tautsaimniecības attīstību, vienlaikus sekmējot jaunu darba vietu radīšanu un pētniecības intelektuālā potenciāla attīstību. |
| 4. | Tiesiskā regulējuma nefinansiālā ietekme | Noteikumu projekts šo jomu neskar |
| 5. | Administratīvās procedūras raksturojums | Noteikumu projekts šo jomu neskar |
| 6. | Administratīvo izmaksu monetārs novērtējums | Noteikumu projekts šo jomu neskar |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012.** | | Turpmākie trīs gadi (tūkst. latu) | | |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Darbības programmas „Cilvēkresursi un nodarbinātība” papildinājuma 1.1.1.2.aktivitātes „Cilvēkresursu piesaiste zinātnei” otrajai projektu iesniegumu atlases kārtai pieejamais publiskais finansējums ir 9 805 991 lati (ESF 92,47 %, VB 7,23%, privātais finansējums 0,30 %), ko veido aktivitātes pirmās atlases kārtas publiskā finansējuma atlikums 5 316 490 latu apmērā un virssaistības 4 463 146 latu apmērā.  Virssaistības šai gadījumā nozīmē atļauju apstiprināt un īstenot papildu projektus un noslēgt līgumus par lielāku summu, nekā 1.1.1.2.aktivitātei noteiktais finansējums darbības programmas „Cilvēkresursi un nodarbinātība” papildinājumā.  Nepieciešamais finansējums maksājumu veikšanai finansējuma saņēmējiem tiks pieprasīts normatīvajos aktos noteiktajā kārtībā no budžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, un pēc attiecīgas pārdales maksājumi finansējuma saņēmējiem tiks veikti no Izglītības un zinātnes ministrijas budžeta apakšprogrammas 63.00.00 „Eiropas Sociāla fonda (ESF) projektu un pasākumu īstenošana”.  Aktivitātes otrās atlases kārtas projektu īstenošanas maksimālais gala termiņš ir 2015.gada 31.augusts. Piešķirto virssaistību ietekme uz 2012.gada budžetu nav plānota. Līgumus par projektu īstenošanu plānots noslēgt 2013.gadā par visu piešķirto virssaistību apjomu.  Aktivitātes otrās atlases kārtas ietvaros finansējuma sadalījums pa gadiem var mainīties, ņemot vērā faktiski izlietoto finansējumu. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Virssaistības tiks deklarētas Eiropas Komisijai pēc attiecināmo izdevumu rašanās. Plānotais virssaistību apmēra (tūkst. LVL) sadalījums pa gadiem: 1517,5 (2013.g.); 1874,6 (2014.g.); 1071,1 (2015.g.). | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Izglītības un zinātnes ministrija ir izstrādājusi un vienlaikus virza apstiprināšanai tiesību aktu projektu „Grozījumi Ministru kabineta 2008.gada 2.septembra noteikumos Nr.703 "Noteikumi par darbības programmas "Cilvēkresursi un nodarbinātība" papildinājuma 1.1.1.2.aktivitāti "Cilvēkresursu piesaiste zinātnei"", precizējot 1.1.1.2.aktivitātes pirmajā atlases kārtā pieejamo kopējo publiskā finansējuma apmēru. Grozījumu minētajos noteikumos plānots veikt 2012.gada oktobrī.  Par darbības programmas papildinājumā veikti grozījumi, kas apstiprināti ar MK 12.09.2012. rīkojumu nr.435 „Grozījumi darbības programmas "Cilvēkresursi un nodarbinātība" papildinājumā”. |
| 2. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas šāda Eiropas Savienības tiesību akta prasības:  **– Eiropas Parlamenta un Padomes (EK) Nr.1081/2006 par Eiropas Sociālo fondu un Regulas (EK) Nr. 1784/1999 atcelšanu** (**publicēta Eiropas Savienības Oficiālajā Vēstnesī 2006.gada 31.jūlijā, Nr. L 210);**  **– Padomes Regula Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (publicēta Eiropas Savienības Oficiālajā Vēstnesī 2006.gada 31.jūlijā, Nr. L 210/25).**  **Komisijas 2006.gada 8.decembra Regulas (EK) Nr.**[**1828/2006**](http://eur-lex.europa.eu/LexUriServ/LexUriServ.do?uri=CELEX:32006R1828:LV:HTML)**, kas paredz noteikumus par to, kā īstenot Padomes Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr. 1080/2006 par Eiropas Reģionālās attīstības fondu (publicētas Eiropas Savienības Oficiālajā Vēstnesī 2006.gada 27.decembrī, Nr. L 371).** |
| 2. | Citas starptautiskās saistības | Noteikumu projekts šo jomu neskar |
| 3. | Cita informācija | Ar noteikumu projektu tiks ieviesti arī **Kopienas nostādnēs par valsts atbalstu pētniecībai, attīstībai un inovācijai (publicētas Eiropas Savienības Oficiālajā Vēstnesī 2006.gada 30.decembrī, Nr. C 323/1) (turpmāk – Kopienas nostādnes)** noteiktie nosacījumi, tai skaitā Kopienas nostādņu 2.2.d) apakšpunkts, 3.1.1.sadaļas noslēguma daļa un 25.zemsvītras piezīme. |

|  |  |  |  |  |
| --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | **Eiropas Parlamenta un Padomes (EK) Nr.1081/2006 par Eiropas Sociālo fondu un Regulas (EK) Nr. 1784/1999 atcelšanu (publicēta Eiropas Savienības Oficiālajā Vēstnesī 2006.gada 31.jūlijā, Nr. L 210) (turpmāk – Regula Nr.1081/2006).**  **Padomes Regula Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (publicēta Eiropas Savienības Oficiālajā Vēstnesī 2006.gada 31.jūlijā, Nr. L 210/25) (turpmāk – Regula Nr.1083/2006).**  **Komisijas 2006.gada 8.decembra Regulas (EK) Nr.**[**1828/2006**](http://eur-lex.europa.eu/LexUriServ/LexUriServ.do?uri=CELEX:32006R1828:LV:HTML)**, kas paredz noteikumus par to, kā īstenot Padomes Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr. 1080/2006 par Eiropas Reģionālās attīstības fondu (publicētas Eiropas Savienības Oficiālajā Vēstnesī 2006.gada 27.decembrī, Nr. L 371).** | | | |
| A | | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1081/2006 11.panta 1.punkts | | Noteikumu projekta 55.punkts |  |  |
| Regulas Nr.1081/2006 11.panta 2.punkta a), c) apakšpunkts | | Noteikumu projekta 60.1.apakšpunkts |  |  |
| Regulas Nr.1081/2006 11.panta 3.punkta b) ii) apakšpunkts | | Noteikumu projekta 54.2.apakšpunkts |  |  |
| Regulas Nr.1083/2006 55.pants | | Noteikumu projekta 62.punkts |
| Regulas Nr.1083/2006 56.panta 1.punkts | | Noteikumu projekta 70.punkts |
| Komisijas 2006.gada 8.decembra Regulas (EK) Nr.[1828/2006](http://eur-lex.europa.eu/LexUriServ/LexUriServ.do?uri=CELEX:32006R1828:LV:HTML) XXI. pielikuma E.1.2.sadaļa | | Noteikumu projekta 2.pielikuma 6.3.4.apakšpunkts |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | Lai sniegtu valsts atbalstu pētniecībai, attīstībai un inovācijām, kā arī piešķirtu struktūrfondu līdzfinansējumu, dalībvalstij ir jāpiemēro Padomes Regula Nr.1083/2006. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts paredz sniegt atbalstu tādai valsts zinātnisko institūciju pamatdarbībai, kurai nav saimniecisks raksturs, tādējādi atbalsts nav kvalificējams kā valsts atbalsts un attiecīgi ir atbrīvots no iepriekšējas paziņošanas Eiropas Komisijai. | | |
| Cita informācija | | Nav | | |

Anotācijas V sadaļas 2.tabula – nav attiecināms

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Informācija par Eiropas Savienības struktūrfondu aktivitāšu īstenošanu 2007.-2013.gadam pieejama Izglītības un zinātnes ministrijas tīmekļa vietnē <http://esfondi.izm.gov.lv>. |
| 2. | Sabiedrības līdzdalība projekta izstrādē | Noteikumu projekts šo jomu neskar |
| 3. | Sabiedrības līdzdalības rezultāti | Noteikumu projekts šo jomu neskar |
| 4. | Saeimas un ekspertu līdzdalība | Noteikumu projekts šo jomu neskar |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija, Valsts izglītības attīstības aģentūra un projekta iesniedzēji – valsts zinātniskās institūcijas. |
| 2. | Projekta izpildes ietekme uz pārvaldes funkcijām | Projekta izpilde tiks nodrošināta Izglītības un zinātnes ministrijas un Valsts izglītības attīstības aģentūras funkciju ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Netiks radītas jaunas institūcijas, funkcijas tiks izpildītas Izglītības un zinātnes ministrijas un Valsts izglītības attīstības aģentūras funkciju ietvaros. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Noteikumu projekts šo jomu neskar |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Noteikumu projekts šo jomu neskar |
| 6. | Cita informācija | Nav |

Izglītības un zinātnes ministrs R.Ķīlis

Vīza: Valsts sekretāra vietniece –

Struktūrfondu un starptautisko

finanšu instrumentu departamenta direktore,

valsts sekretāra pienākumu izpildītāja L.Sīka

05.10.2012 12:00

I.Švirksta,

67047882, inta.svirksta@izm.gov.lv